laion/Wikipedia-Exotic huggingface dataset:
יותם קושניר

יותם קושניר (נולד ב-1 ביולי 1988) הוא שחקן, במאי ומדבב ישראלי. קושניר נולד גדל והתחנך בתל אביב. הוא בנו של השחקן אבי קושניר ולו אח ואחות. אחיו, יפתח קושניר, הוא מטפס הרים מקצועני, ואחותו, נועה קושניר, היא שחקנית ובמאית. בנעוריו היה חניך בתנועת הצופים, וחבר בלהקת צופי תל אביב. בשנת 2006 התגייס לצה"ל ושובץ בחיל המודיעין. קושניר הוא בוגר בית הספר למשחק של סמינר הקיבוצים משנת 2016. בתיאטרון הבימה: "שלמה המלך ושלמי הסנדלר", "קוויאר ועדשים", "רעל ותחרה", "החייל האמיץ שוויק". בתיאטרון בית ליסין: "אילוף הסוררת", "הזוג המוזר - הגרסה הנשית", "משרתם של שני אדונים", "משפחה חמה". בתיאטרון יפו: "סעדון אלמג'נון". בשנת 2011 לוהק לסדרת הנוער "אליפים" בערוץ הילדים של YES, שם גילם את רוני מצגר בתפקיד ראשי לצד יסמין עיון, עומר דרור ואחרים, למשך כשלוש עונות עד 2013. בשנת שיחק 2013 בסדרה ״שולחן לשישה״ את עופרי. בשנת 2016 גילם את איתי עזרא בסדרת המתח "פצועים בראש", ששודרה ב-HOT3. בשנת 2023 ייצא לאקרנים הסרט המוזיקלי "המנצחים" בו הוא משחק. דיבב במספר סרטים וסדרות, בהם "וונדי", "מטוסים 2: לוחמי האש", "בית", ו"לעוף על זה". "עמירם"- לכבוד חג המחזמר "הפונדק" עם בוגרי מסלול מחזות זמר ברימון בית ספר למוסיקה. מופעים של להקת "ווקה תקווה" "טלי אורן לא מתחתנת"- הצגת יחיד. מופע של להקת "ווקה פיפל" בלוז לחופש הגדול- בהפקת בית ליסין קושניר נשוי לנופר כתב. יותם קושניר, במיזם "אישים" לתיעוד היצירה הישראלית יותם קושניר, במסד הנתונים הקולנועיים IMDb (באנגלית) יערה יעקב, יותם קושניר: "אין לי צורך בלימודי משחק", באתר ynet, 12 בינואר 2013 הדס בשן, ‏ילד של אבא, באתר ‏מאקו‏, 10 בפברואר 2016 יובל אברמוביץ', קושניר, הדור הבא, באתר ישראל היום, 20 באפריל 2017 ליאת רון, ‏"הייתי רוצה להקים להקה שתביא את שייקספיר לכל מקום", באתר גלובס, 6 ביולי 2018 יואב בירנברג, "שום סם ושום בנג'י לא שווים לתחושה שהקהל נהנה", באתר "ידיעות אחרונות", 4 באוקטובר 2018 איתי שטרן, הבמאי יותם קושניר: "בהצגה שלנו מקדשים את החיים על פני תאוות המלחמה", באתר הארץ, 7 בפברואר 2024 יואב בירנברג, יותם קושניר: "היו לי חיים פשוטים, זה לא שהברנז'ה הגיעה לארוחות שישי", באתר ynet, 9 במרץ 2022 הצוות, באתר ווקה תקווה מאיה כהן, ילד של אבא: יותם קושניר בהפקה בינלאומית ראשונה, באתר ישראל היום, 26 בדצמבר 2022 בר זגה, יותם קושניר התחתן, החברים של אבא הגיעו לחגוג, במדור "פנאי פלוס" באתר ynet‏, 30 באפריל 2023
פצ'ורה (פירושונים)

האם התכוונתם ל... פצ'ורה – נהר גדול ברוסיה הזורם בשטחי רפובליקת קומי והמחוז האוטונומי של הננץ מחנה הריכוז פצ'ורה מחנה הרעבה והשמדה שהוקם בטרנסניסטריה בגדה המערבית של נהר הבוג פצ'ורה (עיר) – עיר על הגדה הימנית של נהר פצ'ורה ברפובליקת קומי שברוסיה והמרכז האדמיניסטרטיבי של ראיון פצ'ורה פצ'ורה (שדה תעופה) (יאט"א: PEX) – שדה תעופה השוכן בשולי העיר פצ'ורה ראיון פצ'ורה (Муниципальный район Печора) – מחוז מוניציפלי ברפובליקת קומי ים פצ'ורה – ים ברוסיה המהווה את חלקו הדרום-מזרחי של ים ברנץ. שוכן בין האי קולגוייב (Колгуев) ממערב לבין האי וייגאץ' וחצי האי יוגורסקי ממזרח, וקצהו הדרומי של האי יוּז'נִי (בארכיפלג נובַיה זֶמליה) מצפון (לחצו לצפייה במפה ) שמורת טבע פצ'ורה-איליץ' (Печоро-Илычский заповедник) – שמורת טבע ברפובליקת קומי שברוסיה S-125 נייבה/פצ'ורה – מערכת טילי קרקע-אוויר דו-שלבית נייחת לגובה ולטווח בינוניים מתוצרת סובייטית פצ'ורה קאמנקה (Печора-Каменка) – בסיס טיסה של חיל האוויר הרוסי ברפובליקת קומי הממוקם 27 ק"מ מערבית לעיר פצ'ורה תחנת מכ"ם פצ'ורה – תחנת מכ"ם הממוקמת ליד העיר פצ'ורה ברפובליקת קומי. מופעלת על ידי חיל הגנת האוויר והחלל של רוסיה פצ'ורי (Печо́ры) – עיר ברוסיה, על גבול אסטוניה, בחלקו הצפון-מערבי של מחוז פסקוב
רמת אטימות IP

רמת אטימות IP (וגם דרגת IP או קוד IP) היא סיווג של מידת ההגנה והאטימות של מכשיר מסוים מפני חלקיקים (אבק) ומפני מים. הסיווג מורכב מצמד האותיות האנגליות IP ומשתי ספרות, המוגדרות על ידי תקן IEC 60529 של הנציבות הבין-לאומית לאלקטרוטכניקה. הספרה הראשונה מסווגת את מידת האטימות לאבק לפי התקן, והספרה שנייה מסווגת את מידת האטימות למים לפי התקן. לדוגמה, מכשיר שדורג כ-IP67 עמד בבדיקת אטימות לכניסת אבק קל, ועמד בבדיקת הטבלה במים בעומק 1 מטר למשך 30 דקות. גרסת 2013 של התקן מוגדרת כסיווג של רמת ההגנה, שמספק המארז של מכשיר חשמלי, אשר המתח הנקוב שלו אינו עולה על 72.5 קילו-וולט. גרסאות קודמות של התקן כללו גם ספרה שלישית, אשר סיווגה את עמידותו של המכשיר לפגיעה מכנית (מכה או נפילה). הספרות נעו בין 1 (עמיד לפגיעה בעוצמה של 0.225 ג'אול) ל-9 (עמיד לפגיעה בעוצמה של 20 ג'אול). הגרסה העדכנית של תקן IEC 60529 לא כוללת סיווג שכזה, והוא כיום מופיע תחת תקן נפרד, EN 62262 וקודי IK, שאינם תואמים לספרות שהיו נהוגות בתקן IEC 60529. לדוגמה, סיווג IK10 עדכני דומה לסיווג IPxx9, מפני ששניהם מייצגים עוצמה של 20 ג'אול, אך תוך שימוש בשיטות בדיקה שונות. על פי מכון התקנים הישראלי, תקן ישראלי 60529 זהה לתקן של IEC מ-2013 ובא במקום ת"י 981 שבוטל בסוף ינואר 2015. מדיה וקבצים בנושא רמת אטימות IP בוויקישיתוף מה זה רמת IP לציוד חשמלי, באתר המוסד לבטיחות ולגיהות ת"י 60529 – דרגות ההגנה שמספקות מעטפות (קוד IP), באתר מכון התקנים הישראלי
ויטלי דיאקוב

ויטלי אלכסנדרוביץ' דיאקוב (ברוסית: Виталий Александрович Дьяков; נולד ב-31 בינואר 1989 בקרסנודר שברוסיה) הוא כדורגלן רוסי המשחק בעמדת הבלם. דיאקוב התחיל את צעדיו הראשונים בקריירה בעיר מולדתו קרסנודר. בקיץ 2006 עבר ללוקומוטיב מוסקבה. ויטלי לא זכה למקום בהרכב קבוצת הנוער ולכן באביב 2007 הושאל לסוצ'י 04 ושנה לאחר מכן לגובקין. כאשר חזר ב-2009, התחיל ויטלי להתאמן עם ההרכב הראשון של לוקומוטיב, אך לא זכה להופעת בכורה בליגת העל. ב-13 במרץ 2009 הופיע לראשונה במדי קבוצת הנוער של לוקומוטיב במשחק מול חימקי שנגמר 2:2, באותו משחק הוא הבקיע שער מפנדל. בשנת 2010 דיאקוב שוב הושאל, הפעם על ידי הקבוצה השנייה של לוקומוטיב, שם רשם הופעת בכורה ב-18 באפריל נגד טורפדו ולדימיר (2:0). את שערו הראשון במדי לוקומוטיב-2 כבש ב-5 בספטמבר נגד טקסטילשיק איוואנובו. ב-2011, לאחר שחזר ללוקומוטיב, דיאקוב שוב ניסה להתחרות על מקום בהרכב הבוגרים אך ללא הצלחה. עונת 2011 הפכה לעונה המוצלחת ביותר שלו בקבוצת נוער של לוקומוטיב, כאשר הוא זכה איתה באליפות וקיבל את תואר השחקן המצטיין בקבוצה. במהלך העונה הוא הבקיע 9 שערים ב-27 משחקים ושיחק כקפטן הקבוצה. בדצמבר 2011 ויטלי דיאקוב, דמיטרי פולוז ועוד כמה שחקנים החליטו לא להאריך את חוזם עם לוקומוטיב ועזבו את המועדון. מאוחר יותר, נשיאת המועדון אולגה סמורודסקייה הודתה בכך שאינה מאמינה שדיאקוב והשאר יצליחו לממש את הפוטנציאל שלהם. ב-27 בינואר 2012 חתם ברוסטוב ל-3 שנים. ערך הופעת בכורה במדי הצהובים-כחולים ב-27 באפריל בתיקו 1:1 מול טרק גרוזני. בעונה האחרונה שלו בקבוצה הוא שיחק לצד חרבויה מיליץ'. ב-14 ביולי 2017 חתם דיאקוב לשנתיים בסיוואספור. רוסטוב הגביע הרוסי: 2013/2014 מדיה וקבצים בנושא ויטלי דיאקוב בוויקישיתוף ויטלי דיאקוב, באתר Transfermarkt ויטלי דיאקוב, באתר Soccerway ויטלי דיאקוב, באתר WorldFootball.net ויטלי דיאקוב, באתר FootballDatabase.eu סטטיסטיקות ופרופיל באתר התאחדות הכדורגל הרוסית (ברוסית)
דוליים

א-דֻלַיְם (الدليم) או אל־דוליים (דוליים) הוא השבט הבדואי הגדול בעיראק, השוכן במערבה - במחוזות אל-אנבר, באבל, סלאח א-דין, דיאלא, מוסול וכן בבגדד. נוסף על כך ישנה קהילה בסוריה. בני שבט זה בדרך כלל ניתנים לזיהוי בעזרת השמות של החמולות והמשפחות שלהם המבוססים על שם שבטם. א-דֻלים הוא השבט הערבי הסוני הגדול בעיראק. הם גרים בעיקר בין האזור שדרומית לעיר אל-חלה, על נהר הפרת, ועד פלוג'ה, רמאדי, סאמרא ומוסול. ההיסטוריון העיראקי מוחמד בן חמד אל-בסאם א-תמימי (1831) ציין ששבט א-דלים חולק לארבע קבוצות (אל-בו רידיני, אל-בו פהד, אל-בו עלואן ואל-מחאמדה). חלק מבני משפחות שבט א-דלים במחוז אנבאר היו יהודים- בערים עאנה, ראווה, רמאדי ופלוג'ה- אך הם התאסלמו במהלך מאה השנים האחרונות. החמולות של א-דלים שיחקו תפקיד גדול במאבק באמריקנים במלחמתם בעיראק בפלוג'ה, רמאדי ואל-קאים. ערך זה הוא קצרמר בנושא גאוגרפיה. אתם מוזמנים לתרום לוויקיפדיה ולהרחיב אותו.
הקבצת לימוד

הקבצת לימוד היא שיטה המופעלת במרבית חטיבות הביניים בישראל, ולפיה מחלקים את התלמידים למספר רמות לימוד ומעניקים הוראה מותאמת לכל רמה. ההקבצה קיימת בתחומי הדעת מתמטיקה ואנגלית. בישראל אסור לקיים הקבצות בבית הספר היסודי לפי מיון ההישגים, וחלוקה לקבוצות צריכה להיות הטרוגנית. הפעלת שיטה זו היא רשות ולא חובה, אך יש לפעול בהתאם להנחיות משרד החינוך בנושא: אין לקיים מבחני מיון להקבצות בכיתה ו' או בכניסה לחטיבת הביניים. ניתן לבחון תלמידים בודדים במקרה של ספק. ניתן להפעיל את ההקבצות רק במחצית השנייה של כיתה ז'. בית הספר צריך להקצות היקף שעות רב יותר לתלמידים בהקבצות הנמוכות ולפתח שיטות לימוד לקידום תלמידים אלה. בית הספר נדרש לקיים מבחני קידום המאפשרים מעבר מהרמות הנמוכות לרמות הגבוהות יותר לפחות פעמיים בשנה לתלמידים שיימצאו ראויים לכך. במקרה של חריגה מהנהלים, ניתן להלין בפני המפקח על בית הספר. השיטה החלה עם הקמת חטיבות הביניים בשנות ה-60, במטרה להתמודד עם בעיות ההוראה בכיתה הטרוגנית, על ידי חלוקה לקבוצות הומוגניות יותר. השיטה לא נועדה לחזק את התלמידים החזקים, אלא כדי לסייע לתלמידים החלשים ("טעוני טיפוח", מהשכבות הסוציו-אקונומיות הנמוכות) ועל ידי כך לצמצם את הפער הלימודי שהם צברו. תלמידי הקבצה נמוכה אינם תלמידי חינוך מיוחד שאינם מסוגלים לעמוד בדרישות המערכת, אלא שצברו פערים. נשאלת השאלה האם הפערים אכן מצטמצמים. מחקרים טוענים שהשיטה מנציחה ואף מגדילה את הפערים, ובמקום לסייע לתלמיד, השיטה מסייעת בעיקר לנבא את עתיד התלמיד (יותר מאשר שאר הגורמים - מוצא, השכלת הורים, ציפיות וכו'). בהקבצות הנמוכות מתמקדים בחומר הבסיסי בקצב איטי מתוך מטרה להתקדם טוב יותר בשלבים הבאים, אך בפועל לא מגיעים לשלבים הבאים. בפועל הקבוצה לא מתקדמת מעבר לחומר הבסיסי, ולפיכך התלמיד לומד פחות חומר לימוד. המורים הקיימים לא נדרשים להפגין דרכי הוראה מגוונות, המורים החזקים משובצים לכיתות החזקות, יש פחות משאבים (בשל העדר מעורבות הורים שבמקרים רבים אינם מזהים את השמות היצירתיים שנותנים להקבצות הנמוכות) וכן בהקבצות הנמוכות אין תלמידים חזקים שיסייעו לחבריהם. כמו כן השוואה שבוצעה עם בתי ספר ללא הקבצות מצאה שדווקא תלמיד שלמד בכיתה הטרוגנית רכש ידע רב יותר, וכן שסביבת הלמידה הנוצרת בהקבצות נמוכות יוצרת קושי רגשי, מכיוון שהתיוג פוגע בתחושת המסוגלות, גם אם כוונותיו טובות[דרוש מקור]. מחקרים מראים שמרבית התלמידים הלומדים בבתי הספר המקצועיים (ללא תעודת בגרות), או במגמות המקצועיות, למדו בחטיבת הביניים בהקבצות הנמוכות. כמו כן אחוזי העלייה מהקבצה נמוכה להקבצה גבוהה הם נמוכים מאוד[דרוש מקור]. לפיכך אותה החלטה גורלית בכיתה ז' שנועדה לסייע לתלמיד, בפועל היא עלולה לפגוע בתלמיד, להשפיע על החלטות היועצת בעניינו, לפגוע בלימודי התיכון, בלימודים גבוהים ובאפשרויות התעסוקה שלו בעתיד. כמו כן בתנאי הקבלה למסלולי בגרות יוקרתיים יש עדיפות ציון נמוך בהקבצה גבוהה מאשר ציון גבוה בהקבצה נמוכה. מחד גיסא ההפרדה בין הרמות השונות מקדמת את ערך המצוינות הלימודית, ועוזרת לתלמיד להתקדם על פי רמתו, ואילו המיזוג ההטרוגני פוגע בקצב הכיתה ובמצוינות שלה. מאידך יש הטוענים שקיים "משחק סכום אפס", בו הרווח של החזקים מתקזז עם ההפסד של החלשים, ולכן הנזק עולה על התועלת, ועדיף שהמוסד החינוכי יקדם מיזוג הטרוגני, ולו בלבד בשם שוויון הזדמנויות. חינוך הילה למען החינוך בעיירות הפיתוח (אורכב 12.05.2014 בארכיון Wayback Machine) מתוך: חוזר מנכ"ל נד/8 מיום 3 במרס 1994
משאבת דיפוזיה

משאבת דיפוזיה היא סוג של משאבת ואקום. המשאבה משתמשת בסילון של שמן הזורם במהירות גבוהה על מנת לנתב את מולקולות הגז החוצה דרך צינור הפליטה. המשאבה מאפשרת לקבל ואקום עם לחץ של עד   10 − 6 {\displaystyle \ 10^{-6}} טור. החיסרון של משאבה זאת הוא בזרימה חוזרת של שמן לתוך תא הוואקום ולכן היא אינה משמשת כאשר נחוצה סביבת ואקום נקייה. על מנת להתגבר על חיסרון זה ניתן להשתמש במלכודות קרות, אך זה מוריד את יכולת השאיבה. מדיה וקבצים בנושא משאבת דיפוזיה בוויקישיתוף ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
ואשקאוץ

ואשקאוץ (באוקראינית: Вашківці) היא עיירה הנמצאת במחוז צ'רנוביץ שבאוקראינה. ב-1989 נמנו בעיירה 5,811 תושבים. מדיה וקבצים בנושא ואשקאוץ בוויקישיתוף אתר האינטרנט הרשמי של ואשקאוץ (באוקראינית) דב שי (עורך), "ושקאוץ וסביבתה", שואת יהודי צפון בוקובינה: מצעד המוות לטרנסניסטריה, תל אביב: הארגון העולמי של יהודי בוקובינה, 2006 Dr. Ascher Leschem-Lifschitz, Waschkoutz, in "Geschichte der Juden in der Bukowina", Tel Aviv, 1962 Всесоюзная перепись населения 1989 г, באתר "Демоскоп Weekly" (ברוסית)
היכל המדונה של לוקאס הקדוש

היכל המדונה של לוקאס הקדוש (איטלקית Santuario della Madonna di San Luca) היא כנסייה קתולית המוקדשת למרים, אם ישו, הממוקמת בגובה של 270 מטרים מעל פני הים, בליבו של אזור מיוער על "גבעת המשמר" (Colle della Guardia), דרומית-מערבית למרכזה של העיר בולוניה באיטליה. להיכל נועדת חשיבות רבה לדברי העיר, והוא יעד עלייה לרגל למאמינים הבאים להעריץ את איקונין המדונה והילד השמור במקום והמיוחס לפי המסורת ללוקאס כותב הבשורה. עוד ידוע ההיכל בשל פורטיקו באורך של 3,796 מטרים העולה אליו לאורך 664 מדרגות משער העיר. הפורטיקו הוא הארוך בעיר. מסלול מרוץ האופניים החד-יומי, ג'ירו דל'אמיליה, הנערך מדי שנה בסתיו באזור בולוניה, מסתיים בטיפוס לאורך הפורטיקו אל היכל המדונה של לוקאס הקדוש. מדיה וקבצים בנושא היכל המדונה של לוקאס הקדוש בוויקישיתוף אתר האינטרנט הרשמי של היכל המדונה של לוקאס הקדוש אודות האתר רכבל סן לוקה המקום באתר לשכת התיירות של בולוניה המקום באתר לשכת הערכים השמורים של מחוז אמיליה רומאניה אודות איקונין הבתולה הברוכה של סן לוקה ערך זה הוא קצרמר בנושא איטליה. אתם מוזמנים לתרום לוויקיפדיה ולהרחיב אותו.
פיליפ לסקובסקי

פיליפ לסקובסקי (פולנית: Philip Laskowsky‏; 17 ביולי 1889 – 12 ביוני 1960) היה מלחין, מנצח מקהלות ושחקן בתיאטרון היידי. לסקובסקי נולד בוורשה למשפחה מחסידות ראדזימין, בנו של סוחר עצים. למד עם מלמדים בביתו ושר חזנות. אחיו, שהיה פרופסור למוזיקה, לימד אותו משחק והכשירו להיות קאפלמייסטר צבאי. בצעירותו השתתף במספר אופרטות כשחקן וכמנצח מקהלה והשתתף במסעות הופעות בפולין ורוסיה. עם כיבוש ורשה על ידי הגרמנים במלחמת העולם הראשונה נוסד תיאטרון "צנטראל", ולסקובסקי שיחק בו בתפקידים קומיים באופרטות שתורגמו על ידו מגרמנית ליידיש. בסוף המלחמה החל להלחין את האופרטות הראשונות שלו, והן הוצגו ברוסיה ופולין. בשנת 1921 היגר לארצות הברית והשתלב בסצנת תיאטראות היידיש בניו יורק. הוא הופיע כשחקן וזמר ועסק בכתיבה ובהלחנה של שירים ואופרטות. מיוחסת ללסקובסקי הלחנת שירו הידוע של איציק מאנגר "על הדרך עץ עומד", שזכה לביצועים רבים. לסקובסקי נפטר בניו יורק ביוני 1960, בגיל 71, ונקבר בחלקת Yiddish Theatrical Alliance בבית הקברות "מאונט הֶבּרון" שבקווינס. פיליפ לסקובסקי באתר WorldCat Identities רשימת הפרסומים של פיליפ לסקובסקי, בקטלוג הספרייה הלאומית פיליפ לסקובסקי, באתר "Find a Grave" (באנגלית) פיליפ לסקובסקי באתר "Yiddish Music" מ"ע, "לאסקאָווסקי פיליפ", בתוך: זלמן זילבערצווייג (געזאמלט און רעדאקטירט), ביי דער נאנסטער מיטארבעט פון יעקב מעסטעל, לעקסיקאָן פון יידישן טעאטער, כרך ב, ורשה: אלישבע, 1934, עמ' 1004, בארכיון האינטרנט (ביידיש) (תרגום לאנגלית באתר "Museum of Family History") דוד אסף‏, מסע מן הכורסא: בעקבות 'על הדרך עץ עומד' (א), בבלוג "עונג שבת", 25 באפריל 2014
השער (סרט)

השער (באנגלית: Oculus) הוא סרט אימה על-טבעי שבוים ונכתב על ידי מייק פלנגאן. הסרט הוקרן לראשונה בפסטיבל הסרטים הבינלאומי בטורונטו בספטמבר 2013 ובבכורה קולנועית בארצות הברית וברחבי העולם באפריל 2014. העלילה מתמקדת בנערה בשם קיילי ראסל (קארן גילאן) המנסה להוכיח כי אירועים מוזרים שהתרחשו בביתה בילדותה והובילו למוות במשפחתה קשורים למראה עתיקת יומין האחוזה בכוח על טבעי. הסרט מסופר בשני זמנים שונים: ההווה ולפני אחת עשרה שנים. העלילה נעה על ידי פלאשבקים מהעבר והתמזגותם עם ההווה. הסרט מתחיל ביום שחרורו של טים, אחיה הצעיר של קיילי, ממוסד לחולי נפש לאחר האירועים שהתרחשו בביתם אחת עשרה שנים קודם לכן. קיילי נפגשת איתו וממשיכה לטעון כי המראה על הקיר בביתם היא זו שגרמה לזוועות לפני שנים. היא הצליחה להשיג את המראה לאחר שנים של חיפושים ובונה מנגנון שיעזור לה להתמודד עם פעילותה העל טבעית תוך כדי תיעוד המתרחש בבית במצלמות וידאו. מאירועי העבר אנו למדים כי משפחתם עברה לגור בבית חדש והדיבוק שאחוז במראה גרם לאביהם לכלוא את אימם שהשתגעה בעקבות הפעילות העל טבעית ובסופו של דבר לרצוח אותה. טים הצעיר שמנסה לעצור את אביו מלהרוג גם את קיילי הילדה יורה בו ובעקבות כך מתאשפז במוסד לחולי נפש. טים בהווה מתכחש לכל האירועים ומאמין כי אביו היה משוגע שרצח את אימם, אך לאחר התעקשותה של קיילי היא מוכיחה לו כי גם כעת בזמן שהותם בבית עם המראה, הכוחות המסתוריים מתעתעים בהם וגורמים להם לבצע מעשים שכלל לא זכרו או שכלל לא התקיימו. בין היתר, קיילי רוצחת את ארוסה שמגיע לבדוק האם הכול תקין בתהליך הוכחת המראה. בסופו של הסרט, טים יושב על רצפת החדר בו ממוקמת המראה ומאמין כי הוא לבדו, קיילי נמצאת באותו החדר וחווה הרגשה כשל ילדה קטנה. היא רואה את השתקפותה של אימה במראה הקוראת לה וזו כמובן ניגשת אליה. במקביל טים ההיסטרי מהמתרחש בבית משחרר את המנגנון לניפוץ המראה ורק אז למעשה מבין שהמראה תעתעה בהם שוב ושהלהב שאמור היה לנפץ את המראה ננעץ בצווארה של אחותו שעמדה במקביל אליה. למעשה, ההיסטוריה חזרה על עצמה וטים נעצר באשמת רצח אחותו כפי שקרה עם אביו, בעודו בניידת הוא נזכר בזעקותיה של אחותו כשהיו ילדים לעולם לא לשכוח מה קרה ושיבטיח לה שהוא יהרוג את השוכן במראה. הוא מביט מחלון הרכב ורואה את אימו, אביו וקיילי בהשתקפות של חלון ביתם לאחר שהצטרפו למשפחת המתים הקשורים למראה המקוללת. קיילי ראסל (קארן גילאן) טים ראסל (ברנטון טוויסט) אלן ראסל (רורי קוקריין) - האב מארי ראסל (קייטי סאקהוף) - האם מיכאל (ג'יימס לאפרטי) - ארוסה של קיילי באוקטובר 2012 החלו צילומי הסרט באלבמה והם הסתיימו מספר שבועות לאחר מכן. הסרט זכה לביקורות טובות ממבקריו וזכה לרייטינג של 72% באתר Rotten Tomatoes. בערב הקרנת הבכורה של הסרט באפריל 2014 גרף הסרט $4,940,000 ובכך כמעט וכיסה את הוצאותיו. מדיה וקבצים בנושא השער בוויקישיתוף "השער", במסד הנתונים הקולנועיים IMDb (באנגלית) "השער", באתר AllMovie (באנגלית) "השער", באתר Rotten Tomatoes (באנגלית) "השער", באתר Box Office Mojo (באנגלית) "השער", באתר Metacritic (באנגלית) "השער", באתר אידיבי "השער", במסד הנתונים הקולנועיים KinoPoisk (ברוסית) דורון פישלר‏, "השער": סרט אימה כמו שאימה צריכה להיות, באתר וואלה, 22 בספטמבר 2014 "Oculus". Box Office Mojo. נבדק ב-2014-05-09.
מגון

האם התכוונתם ל... אליענה מגון – שחקנית, מדבבת ומוזיקאית ישראלית דניאל מגון – שחקן ומדבב ישראלי יהונתן מגון – שחקן ומדבב ישראלי מגן (פירושונים) מגוון (פירושונים)
דרגת זיהום אוויר מרכב מנועי

דרגת זיהום אוויר מרכב מנועי (נקרא גם "הציון הירוק") הוא מדד המציג את מידת זיהום האוויר הנפלט מכלי רכב מנועי. המדד מוצג באמצעות סרגל צבעים ובצמוד אליו מוצגים גם נתוני צריכת דלק בליטרים ל-100 ק"מ של הרכב. הנתונים נמדדים בישראל על פי ההנחיות בתקן האירופאי EEC 80/1268, ועל פי נוסחה שמפרסם משרד התחבורה. הנוסחה משקללת בתוכה נתוני פליטות פחמן חד-חמצני, פחמן דו-חמצני, חלקיקים, פחמימנים ותחמוצות חנקן של הרכב. הנוסחה מתעדכנת אחת לשנתיים על פי נתונים מומלצים שמפרסם המשרד להגנת הסביבה. הנתונים מפורסמים מתוקף "תקנות אוויר נקי (גילוי נתוני זיהום אוויר מרכב מנועי בפרסומת) התשס"ט-2009", ועל פי סעיף 38 לחוק אוויר נקי מרכב מנועי, שטח פרסום הנתונים חייב להיות לפחות 7% מכלל הפרסומת. סרגל הצבעים לאופנועים מכיל 7 דרגות, ואילו למכוניות הסרגל מכיל 15 דרגות. במסגרת תוכנית המיסוי הירוק בישראל, דרגת הזיהום משפיעה גם על כמות המס שנדרש לשלם בעת רכישת רכב חדש. ב-2014 פורסם כי חלק מנתוני הדלק אינם משקפים שימוש אמיתי בכלי הרכב, חלקם נמדדו בכלי רכב שעברו שינויים, טופלו באופן מיוחד, או נסעו בתוואי מיוחד שאינו מייצג שימוש יומיומי במכונית. ב-1 באפריל 2019, התקן הוחלף בתקן חדש של WLTP. מערכת הפליטה תקן זיהום אוויר רן אלקובי, צריכת דלק – איך זה באמת עובד, באתר cartube אלון טל, זיהום אוויר מכלי רכב באתר מכון ירושלים למחקרי מדיניות חישוב דרגת זיהום אוויר לכלי רכב מסוג N1-M1, מתאריך 7 ביולי 2013, באתר משרד התחבורה תקנות אוויר נקי (גילוי נתוני זיהום אוויר מרכב מנועי בפרסומת) התשס"ט-2009, באתר המשרד להגנת הסביבה ירון אדרי‏, מיום שישי: חובת פרסום רמת הזיהום, באתר וואלה, 27 באוקטובר 2009 עודכנה הנוסחה לחישוב דרגת זיהום האוויר לכלי רכב עד 3.5 טון, באתר "רכב ותחבורה" תומר הדר, מיסוי ירוק חדש לרכבים ייכנס לתוקף בחודש הבא, באתר כלכליסט, 11 ביולי 2013 בלומברג, הבטיחו לכם צריכת דלק של 17 ק"מ לליטר ולא קיימו? לשקר יש מחיר, באתר TheMarker‏, 4 בנובמבר 2014 רועי צוקרמן, דו"ח: יצרניות הרכב מציגות נתוני דלק לא ריאלים, באתר ynet, 11 בנובמבר 2014 ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
ג'ק מקברייר

ג'ק מקברייר (באנגלית: Jack McBrayer; נולד ב-27 במאי 1973) הוא שחקן, קומיקאי ומדבב אמריקאי אשר זכה לחשיפה כשהשתתף בתוכנית האירוח של קונאן או'בריין. מקברייר נולד במייקון שבמדינת ג'ורג'יה בארצות הברית ובגיל 15 עבר לקוניירס. למד ניהול תיאטרון באוניברסיטת אוונסוויל. בשנים 2002–2004 גילם כ-80 דמויות בתוכנית הלילה של קונאן בריין. ב-2006 החל לשחק בקומדיית המצבים האמריקאית רוק 30 בתור קנת' אלן פרסל. בשנת 2012 שיחק בדרמה הקומית "רק אלף מילים" לצד אדי מרפי, ודיבב בסרט המצויר "ראלף ההורס" את פיקס פליקס. בשנת 2018 העניק את קולו להקלטת ספר הילדים "יום בחייו של מרלון באנדו". מדיה וקבצים בנושא ג'ק מקברייר בוויקישיתוף ג'ק מקברייר, במסד הנתונים הקולנועיים IMDb (באנגלית) ג'ק מקברייר, באתר AllMovie (באנגלית) ג'ק מקברייר, באתר Rotten Tomatoes (באנגלית) ג'ק מקברייר, במסד הנתונים הקולנועיים KinoPoisk (ברוסית) ג'ק מקברייר, באתר Discogs (באנגלית)
אליעזר טגנסקי

אליעזר טגנסקי, (נולד ב-1932 או 1933) הוא רוכב אופניים בעבר, 3 פעמים ברציפות אלוף ישראל במרוץ אופני כביש (1953–1955). בכינוס הפועל החמישי שנערך בשנת 1952 זכה טגנסקי במדליית כסף בתחרות ל-50 ק"מ בתוצאה של 1:18,7 שעות, אחרי משה וישגרודסקי (1:16,22 שעות) ולפני יצחק כרמל (1:19,31 שעות). בשנים 1953–1955 זכה טגנסקי באליפות ישראל במרוץ אופני כביש. שיאי "הפועל" במירוץ אופניים ל-50 ק"מ עולים על שיא "המכביה", דבר, 17 באפריל 1952 ערך זה הוא קצרמר בנושא ספורטאים ישראלים. אתם מוזמנים לתרום לוויקיפדיה ולהרחיב אותו.
סירת דרקון

סירת דרקון היא סוג של כלי שיט שנוצר לראשונה בסין לפני יותר מאלפיים שנה. תחרות "סירת דרקון" מבוססת על סירת דרקון. הספורט מבוסס על סירה דמוית קאנו מאורך, עליה 22 אנשי צוות - 20 חותרים, הגאי ומתופף. המפתח העיקרי לחתירה טובה בסירת דרקון הוא חתירה אחידה, הקשבה ושיתוף פעולה. רק צוות שחותר ביחד, בקצב זהה וסינרגיה טובה, יצליח לפתח מהירות ולנצח. החל מ-1995 מקיים הארגון International Dragon Boat Federation אליפות עולם עבור חתירת סירת דרקון פעם בשנה. באליפות העולם מתחרים במקצים של 200, 1000 ו-2000 מטר. ב-2014 התקיימה אליפות העולם באיטליה, והאליפות בשנת 2015 מיועדת להיערך בספטמבר בקנדה. בישראל פועלים שישה מועדוני דרקון מרכזים ובהם 13 קבוצות. מועדון חותרי דגניה ב' הוא מהוותיקים ומהגדולים בישראל. בשנת 2012 נוצר קשר עם הקהילה היהודית בקנדה במסגרת פעילות של שותפות 2000, ובעקבות כך נפתח מועדון בישראל והושגו הסירות והציוד הנדרש לכך. בהמשך הצטרפו מועדונים נוספים. מעת לעת נערכות תחרויות בכנרת, בחיפה, בעכו ובירקון. אחת הקבוצות שהשתלבו בענף כוללת תלמידים ותלמידות מסמינר אוהלו. אלופי ישראל[דרושה הבהרה] בחתירה בסירת דרקון הם קבוצת אוהלו דולפינס, קבוצה מעורבת הכוללת נשים וגברים. קבוצה זו פועלת בחוף משלה, חוף דולפינס בעכו (בין בית הספר לקציני ים לחוף ארגמן). אלופות ישראל[דרושה הבהרה] בחתירה בסירות דרקון למרחק 500 מטר הן קבוצת לביאות ורודות ישראל המורכבת מחותרות מחלימות מסרטן השד. מספר מועדונים מישראל השתתפו בתחרויות באיטליה ובקפריסין. מדיה וקבצים בנושא סירת דרקון בוויקישיתוף אתר International Dragon Boat Federation (באנגלית) אליסף דעואל, משוטים ודרקונים, באתר ynet, 31 במאי 2014
קגלביץ'

קגלביץ' הוא מותג וודקה איטלקי. מיוצר על ידי חברת "שטוק ס.פ.א", חברת משקאות שנוסדה בשנת 1884 על ידי ליאונלו סטוק וממוקמת בטריאסטה. קגלביץ קלאסיק היא וודקה מהמסורת ארוכת השנים של מזרח אירופה, המיוצרת מהמתכון המקורי משנת 1884 שנרקח במהלך המשבר הכלכלי של שנת 1873 על ידי הרוזן של הונגריה סטפן קגלביץ שהיה ממוצא קרואטי. וודקת קגלביץ משווקת באירופה, רוסיה, ארצות הברית, ישראל ויפן. למותג טעמים רבים ומגוונים: דאבל אספרסו, מלון, לימון, אפרסק, תות, פירות יער ואפרסק. בארץ משווק על ידי חברת טמפו משקאות. מותג הוודקה מאיטליה באתר טמפו
Game Dev Tycoon

Game Dev Tycoon הוא משחק מסוג משחקי סימולציה של עסקים שפותח בשנת 2012 על ידי חברת Greenheart Games. במשחק, השחקן (בדומה למשחק Game Dev Story) מנהל חברה המפתחת משחקי וידאו לקונסולות שונות. בתחילת המשחק השחקן נמצא במוסך בתחילת שנות השמונים בתור הזהב של משחקי הארקייד. השחקן מתחיל לפתח משחקים ולאט לאט הוא מתחיל לקנות רישיונות לפיתוח לעוד ועוד קונסולות. כאשר השחקן מרוויח מיליון דולרים ממשחק מסוים השחקן מקבל משרד ומתחיל לגייס עובדים. לאחר מכן ניתנת לשחקן הזדמנות לפתוח מעבדת מחקר ופיתוח, השחקן יכול ליצור פרויקטים גדולים, ליצור קונסולות וחנויות משחקים מקוונות. מפתחי המשחק יצרו אמצעי מקורי כדי למנוע פיראטיות. מפתח המשחק, בידיעה כי יכולה לצאת גרסה פיראטית למשחק, הוא הוציא בעצמו גרסה חינמית למשחק. בגרסה זו, המשחק מתקדם כרגיל, עד שהשחקן יקבל הודעה בה כתוב: "בוס, בעקבות הצלחת המשחק שחקנים גונבים את המשחק ומורידים גרסאות פיראטיות למשחק, ובעקבות כך החברה תפשוט את הרגל". לאחר מכן החברה פושטת את הרגל. אתר האינטרנט הרשמי של Game Dev Tycoon (באנגלית) Game Dev Tycoon ויקי Game Dev Tycoon, באתר Greenheart Games Game Dev Tycoon, באתר PCGamingWiki (באנגלית) אודי יוגב, פיראטיות נגד פיראטים במשחקים, באתר ynet, 30 באפריל 2013 ערך זה הוא קצרמר בנושא משחקים. אתם מוזמנים לתרום לוויקיפדיה ולהרחיב אותו.
ואן גוך וודקה

ואן גוך (בהולנדית: Van Gogh) הוא מותג וודקה, וודקה בטעמים וג'ין. הוודקה הושקה בשנת 2000, מיוצרת במזקקת סחידאם שבדרום הולנד, אשר בבעלות לוקטור אינטרנשיונל L.L.C (אנ'), היא נמכרת בארצות הברית, אירופה, ישראל, המזרח הרחוק, אוסטרליה, ניו זילנד ומדינות רבות נוספות. הוודקה מיוצרת מחומרים טבעיים וללא שימוש בתמציות או חומרי צבע. החברה מציעה מגוון רחב של וודקה בטעמים בנוסף לוודקה והג'ין הרגילים כגון אסאי, בננה, דובדבן, קוקוס, כאשר לכל טעם תהליך זיקוק ייחודי. המזקקה מייצרת את הוודקה כבר במשך 133 שנה בקבוצות קטנות תוך שימוש במגוון של דגנים, בשילוב המורכבים בעיקר מחיטה, תירס ושעורה. הוודקה מזוקקת פעמיים בזיקוק רציף, ובפעם השלישית בסיר מסורתי. בנוסף נעשה שימוש בנחושת בתהליך כדי להסיר את הקשיחות של המוצר. גדי אבקסיס, שר המשקים: ספר תרבות הבר והשתייה, ברטנדר 2008. עמ' 55 ערך זה הוא קצרמר בנושא משקאות. אתם מוזמנים לתרום לוויקיפדיה ולהרחיב אותו.